**קורס התנסות מעשית במחקר- שנה"ל תשפ"ד**

ד"ר אלירן הלאלי

מגמה: חברתית-ארגונית

מעבדה: שיפוט, קבלת החלטות ונוירו-כלכלה

המחקר שנעשה במסגרת המעבדה עוסק בתהליכי שיפוט וקבלת החלטות, תוך התמקדות בנושאים כמו אלטרואיזם, הוגנות, אמון, הדדיות, שיתוף-פעולה, משא ומתן, פתרון סכסוכים והתנהגות לא מוסרית. חלק נכבד מהמחקר המתבצע במעבדה בנושאים הנ"ל מתמקד בהשפעה של תהליכים דואליים (לדוגמא, אינטואיציה והיגיון, רגשות וויסות רגשות, אוטומטיות ובקרה) על האופן בו אנו מבצעים שיפוטים ומקבלים החלטות בהקשרים אינדיבידואליים ובהקשרים חברתיים. המחקר משלב שימוש בכלים התנהגותיים כמו משחקים כלכליים וכלים המאפשרים תפעול גרייה חשמלית באזורים קורטיקלים באמצעות טכנולוגיה של tDCS, ומדידה של תהליכים פיזיולוגיים ונוירולוגים כמו תנועות עיניים, מוליכות עורית ואק"ג, fNIRS, ו- EEG.

תפקיד עוזרי המחקר כולל: סיוע בתכנון הניסויים, הרצת הניסויים, ניתוח נתונים, השתתפות בפגישות מעבדה תקופתיות.

למעוניינים נא לצרף גיליון ציונים מעודכן, קורות חיים ותמונה

ד"ר אלירן הלאלי

Email: eliran. halali@biu.ac.il